title: A Bizottság 2004/96/EK irányelve (2004. szeptember 27.) A 76/769/EGK tanácsi irányelv módosításáról a nikkel forgalmazásával és átszúrás (piercing) révén behelyezett eszközökhöz történő felhasználásával kapcsolatos korlátozásokat illetően, az irányelv I. mellékletének a műszaki fejlődéshez történő hozzáigazítása céljából(EGT vonatkozású szöveg)

text:
               28.9.2004

               HU

               Az Európai Unió Hivatalos Lapja

               L 301/51

      A BIZOTTSÁG 2004/96/EK IRÁNYELVE

   (2004. szeptember 27.)
   A 76/769/EGK tanácsi irányelv módosításáról a nikkel forgalmazásával és átszúrás (piercing) révén behelyezett eszközökhöz történő felhasználásával kapcsolatos korlátozásokat illetően, az irányelv I. mellékletének a műszaki fejlődéshez történő hozzáigazítása céljából
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó Szerződésre,
   tekintettel az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelvre (1) és különösen annak 2a cikkére,
   mivel:

               (1)

               Az Európai Parlament és a Tanács 94/27/EK irányelvével (2), módosított 76/769/EGK irányelv szerint a nikkel és ötvözetei nem használhatók fel bizonyos, piercing céljából behelyezett eszközökhöz és bizonyos más termékekhez, kivéve, ha megfelelnek a 76/769/EGK irányelvben meghatározott követelményeknek.

               (2)

               Annak kockázatát, hogy emberekben allergia alakulhat ki a nikkelre az átszúrással behelyezett eszközök miatt, nemrégiben egy célirányos kockázatfelmérés értékelte; a kockázatfelmérés arra a következtetésre jutott, hogy egy kiülepedési határérték helyénvalóbb lenne, mint a fajlagos határérték.

               (3)

               Az új nikkel-kibocsátási határérték (kiülepedési határérték) kiigazítandó az EN 1811-ben meghatározott szorzótényezővel, a különféle laboratóriumok közötti eltérések és a mérési pontatlanságok kiküszöbölésére. Az Európai Szabványügyi Bizottság (CEN) felkérést kapott az EN 1811 felülvizsgálatára, különös tekintettel a korrekciós tényezőre, valamint arra, hogy a felülvizsgált szabványt korrekciós tényező nélkül, vagy lehetőség szerint egy kisebb korrekciós tényezővel készítse el.

               (4)

               A kockázat-felmérést megkapta a toxicitási, ökotoxicitási és környezetvédelmi tudományos bizottság (CSTEE), szakértői értékelés céljából, és a CSTEE megerősítette, hogy a nikkel kiülepedésének határértéke kisebb kockázattal járhat az allergia kialakulása szempontjából, mint a nikkeltartalom határértéke.

               (5)

               Az ebben az irányelvben meghatározott rendelkezések figyelembe veszik a tudományos és műszaki fejlettség jelenlegi szintjét.

               (6)

               Az irányelv alkalmazása nem érinti a munkavédelmi minimum-követelményeket meghatározó közösségi jogszabályokat, különösen a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelvet (3), valamint a munkájuk során rákkeltő anyagokkal kapcsolatos kockázatoknak kitett munkavállalók védelméről szóló, 2004. április 29-i európai parlamenti és tanácsi irányelvet (hatodik egyedi irányelv, a 89/391/EGK irányelv 16. cikkének (1) bekezdése értelmében) (4).

               (7)

               Az ebben az irányelvben előírt intézkedések összhangban vannak a veszélyes anyagok és készítmények kereskedelmére vonatkozó technikai akadályok felszámolásáról szóló irányelveknek a műszaki fejlődéshez való hozzáigazításával foglalkozó bizottság véleményével,

         ELFOGADTA EZT AZ IRÁNYELVET:
   1. cikk
   A 76/769/EGK irányelv I. melléklete az ennek az irányelvnek a mellékletében foglaltak szerint módosul.
   2. cikk
   (1)   A tagállamoknak legkésőbb 2005. augusztus 1-ig el kell fogadniuk és közzé kell tenniük azokat a jogszabályi és közigazgatási rendelkezéseket, amelyek az ennek az irányelvnek való megfeleléshez szükségesek. Haladéktalanul közölniük kell a Bizottsággal a jelzett rendelkezések szövegét, valamint a jelzett rendelkezések és ezen irányelv megfelelési táblázatát.
   Ezeket az intézkedéseket 2005. szeptember 1-jétől kell alkalmazniuk.
   Amikor a tagállamok a jelzett rendelkezéseket elfogadják, azoknak tartalmazniuk kell egy hivatkozást erre az irányelvre, vagy ilyen hivatkozásnak kell azokat kísérnie hivatalos közzétételükkor. A tagállamoknak kell meghatározniuk azt, hogy az ilyen hivatkozásnak hogyan kell megtörténnie.
   (2)   A tagállamoknak közölniük kell a Bizottsággal a nemzeti jog azon főbb rendelkezéseit, amelyeket az ezen irányelv által érintett területen alkalmaznak.
   3. cikk
   Ez a rendelet az Európai Unió Hivatalos Lapjában történt közzététele utáni huszadik napon lép hatályba.
   4. cikk
   Ennek az irányelvnek a tagállamok a címzettjei.

      Készült Brüsszelben, 2004. szeptember 27-én.

            a Bizottság részéről

         Olli REHN

            a Bizottság tagja

      (1)  HL L 262., 1976.9.27, 201. o. A legutóbb a 2004/21/EK irányelvvel módosított irányelv (HL L 57., 2004.2.25., 4. o.).

      (2)  HL L 188., 1994.7.22., 1. o.

      (3)  HL L 183., 1989.6.29., 1. o. A legutóbb az 1882/2003 (EK) európai parlamenti és tanácsi rendelettel módosított irányelv (HL L 284., 2003.10.31., 1. o.).

      (4)  HL L 158., 2004.4.30., 50. o.

      MELLÉKLET
      A 76/769/EGK irányelv I. mellékletében, a 28., Nikkel c. pontban a második oszlopban az 1. pont helyébe a következő szöveg lép:

                     „1.

                     minden, az átszúrt fülbe vagy az emberi test más átszúrt részébe behelyezett eszközben, kivéve, ha az ilyen behelyezett eszközök nikkelkibocsátása kevesebb, mint 0,2 μg/cm2/hét (kiülepedési határérték);”


title: Az Európai Parlament és a Tanács 2010/41/EU irányelve ( 2010. július 7. ) az önálló vállalkozói tevékenységet folytató férfiak és nők közötti egyenlő bánásmód elvének alkalmazásáról és a 86/613/EGK tanácsi irányelv hatályon kívül helyezéséről

text:
               15.7.2010

               HU

               Az Európai Unió Hivatalos Lapja

               L 180/1

         AZ EURÓPAI PARLAMENT ÉS A TANÁCS 2010/41/EU IRÁNYELVE
   (2010. július 7.)
   az önálló vállalkozói tevékenységet folytató férfiak és nők közötti egyenlő bánásmód elvének alkalmazásáról és a 86/613/EGK tanácsi irányelv hatályon kívül helyezéséről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 157. cikke (3) bekezdésére,
   tekintettel az Európai Bizottság javaslatára,
   tekintettel az Európai Gazdasági és Szociális Bizottság véleményére (1),
   rendes jogalkotási eljárás keretében (2),
   mivel:

               (1)

               A valamely önálló vállalkozói tevékenységet, beleértve a mezőgazdasági tevékenységet is, folytató férfiak és nők közötti egyenlő bánásmód elvének alkalmazásáról, valamint az önálló vállalkozó nők terhességi és anyasági védelméről szóló, 1986. december 11-i 86/613/EGK tanácsi irányelv (3) biztosítja az önálló vállalkozói tevékenységet folytató, valamint az ilyen tevékenységhez hozzájáruló férfiak és nők közötti egyenlő bánásmód elvének tagállami alkalmazását. Az önálló vállalkozók és az önálló vállalkozók házastársai vonatkozásában a 86/613/EGK irányelv nem bizonyult eredményesnek, és hatályát felül kell vizsgálni, mivel a nemi alapú hátrányos megkülönböztetés és zaklatás a munkabérért végzett munka területén kívül is előfordul. Az egyértelműség érdekében a 86/613/EGK irányelv helyébe ez az irányelv lép.

               (2)

               „A nők és férfiak közötti egyenlőségre vonatkozó ütemterv” című, 2006. március 1-jei közleményében a Bizottság bejelentette, hogy a nemek közötti egyenlőségre vonatkozó irányítás javítása érdekében felülvizsgálja azokat a meglévő, a nemek közötti egyenlőségről szóló uniós jogszabályokat, amelyek nem kerültek be a 2005-ben átdolgozott jogszabályok közé, azok – szükség esetén – naprakésszé tétele, korszerűsítése és átdolgozása céljából. A 86/613/EGK irányelv nem került átdolgozásra.

               (3)

               „A nők és a férfiak kiegyensúlyozott szerepe a foglalkoztatás, a növekedés és a társadalmi kohézió tekintetében” című, 2007. december 5–6-i következtetéseiben a Tanács felhívta a Bizottságot, hogy fontolja meg a 86/613/EGK irányelv felülvizsgálatának szükségességét az önálló vállalkozók és segítő házastársaik anyasággal és apasággal kapcsolatos jogainak védelme érdekében.

               (4)

               Az Európai Parlament következetesen felhívta a Bizottságot arra, hogy vizsgálja felül a 86/613/EGK irányelvet, különösen az önálló vállalkozó nők anyasága védelmének megerősítése és az önálló vállalkozók házastársai helyzetének javítása érdekében.

               (5)

               Az Európai Parlament az önálló vállalkozói tevékenységet folytatóknak segítséget nyújtó házastársak helyzetéről szóló, 1997. február 21-i állásfoglalásában (4) már kifejtette álláspontját e kérdésekről.

               (6)

               „Megújított szociális menetrend: Lehetőségek, hozzáférés és szolidaritás a XXI. századi Európában” című, 2008. július 2-i közleményében a Bizottság megerősítette annak szükségességét, hogy fel kell lépni a nemek közötti szakadék ügyében a vállalkozói szférában, valamint javítani kell a magán- és a szakmai élet összeegyeztetését.

               (7)

               Már számos, az önálló vállalkozói tevékenységre vonatkozó jogi eszköz áll rendelkezésre az egyenlő bánásmód elvének érvényesítésére, különösen a férfiak és a nők közötti egyenlő bánásmód elvének a szociális biztonság területén történő fokozatos megvalósításáról szóló, 1978. december 19-i 79/7/EGK tanácsi irányelv (5), valamint a férfiak és nők közötti esélyegyenlőség és egyenlő bánásmód elvének a foglalkoztatás és munkavégzés területén történő megvalósításáról szóló, 2006. július 5-i 2006/54/EK európai parlamenti és tanácsi irányelv (6). Ezen irányelv ezért nem alkalmazandó a már egyéb irányelvek hatálya alá tartozó területekre.

               (8)

               Ez az irányelv nem érinti a tagállamok szociális védelmi rendszereik megszervezésére vonatkozó hatáskörét. A tagállamok szociális védelmi rendszereik kialakítására vonatkozó kizárólagos hatásköre kiterjed többek között az ezen rendszerek és a vonatkozó intézmények létrehozásával, finanszírozásával és irányításával, az ellátások mibenlétével és azok nyújtásával, a hozzájárulások szintjével, valamint a hozzáférés feltételeivel kapcsolatos döntésekre.

               (9)

               Ez az irányelv az önálló vállalkozókra és házastársaikra vagy – amennyiben és abban a mértékben, ahogyan azt a nemzeti jog elismeri – élettársaikra alkalmazandó abban az esetben, ha azok a nemzeti jog által meghatározott feltételek mellett rendszeresen részt vesznek a vállalkozás tevékenységeiben. Az önálló vállalkozók ezen házastársai és – amennyiben és abban mértékben, ahogyan azt a nemzeti jog elismeri – élettársai helyzetének javítása érdekében el kell ismerni az általuk végzett munkát.

               (10)

               Ez az irányelv nem alkalmazandó a nők és férfiak közötti egyenlő bánásmód elvét végrehajtó más irányelvek – mindenekelőtt a nők és férfiak közötti egyenlő bánásmód elvének az árukhoz és szolgáltatásokhoz való hozzáférés, valamint azok értékesítése, illetve nyújtása tekintetében történő végrehajtásáról szóló, 2004. december 13-i 2004/113/EK tanácsi irányelv (7) – hatálya alá tartozó területekre. Többek között továbbra is alkalmazni kell a 2004/113/EK irányelvnek a biztosításról és kapcsolódó pénzügyi szolgáltatásokról szóló 5. cikkét.

               (11)

               A nemi alapú hátrányos megkülönböztetés megakadályozása érdekében ez az irányelv alkalmazandó mind a közvetlen, mind a közvetett hátrányos megkülönböztetésre. A zaklatás és a szexuális zaklatás hátrányos megkülönböztetésnek minősül, és ezért meg kell tiltani.

               (12)

               Ez az irányelv nem érinti a nemzeti jogban meghatározott, családi állapotból eredő jogokat és kötelezettségeket.

               (13)

               Ezen irányelv alkalmazási körén belül az egyenlő bánásmód elvének az önálló vállalkozó harmadik felekkel fennálló kapcsolataira kell vonatkoznia, azonban az önálló vállalkozónak a házastársával vagy élettársával való kapcsolatára nem.

               (14)

               Az önálló vállalkozás területén az egyenlő bánásmód elvének alkalmazása azt jelenti, hogy nem valósulhat meg nemi alapú hátrányos megkülönböztetés, például a vállalkozás létrehozása, eszközökkel való ellátása vagy bővítése, illetve bármilyen más formájú önálló vállalkozói tevékenység megkezdése vagy bővítése terén.

               (15)

               Az Európai Unió működéséről szóló szerződés 157. cikkének (4) bekezdése értelmében a tagállamok fenntarthatnak vagy elfogadhatnak konkrét előnyöket nyújtó intézkedéseket annak érdekében, hogy az alulreprezentált nem számára az önálló vállalkozói tevékenység folytatását megkönnyítsék, vagy a szakmai előmenetelükben őket érő hátrányokat megakadályozzák vagy ellensúlyozzák. Elvben az olyan intézkedések, mint például a nemek közötti egyenlőség gyakorlati megvalósítására irányuló, pozitív fellépések nem tekintendők a férfiak és nők közötti egyenlő bánásmód jogi elvét sértő intézkedéseknek.

               (16)

               Biztosítani kell, hogy a házastársak vagy – amennyiben és abban a mértékben, ahogyan azt a nemzeti jog elismeri – élettársak közötti cégalapítás feltételei ne legyenek szigorúbbak, mint az egyéb személyek közötti cégalapítás esetében alkalmazandó feltételek.

               (17)

               A családi vállalkozás tevékenységeiben való részvételükre tekintettel a szociális védelmi rendszerhez hozzáféréssel rendelkező önálló vállalkozók házastársainak vagy – amennyiben és abban a mértékben, ahogyan azt a nemzeti jog elismeri – élettársainak szintén jogosultságot kell biztosítani arra, hogy szociális védelemben részesüljenek. A tagállamokat fel kell kérni, hogy hozzák meg a szükséges intézkedéseket e szociális védelemnek a nemzeti joggal összhangban történő megszervezése érdekében. A tagállamok feladata különösen arról dönteni, hogy e szociális védelmet kötelező vagy önkéntes alapon kell-e megvalósítani. A tagállamok rendelkezhetnek úgy, hogy ez a szociális védelem arányos lehet az önálló vállalkozó tevékenységeiben való részvétel mértékével és/vagy a hozzájárulás szintjével.

               (18)

               A gyermeket váró önálló vállalkozóknak és az önálló vállalkozók gyermeket váró házastársainak és – amenynyiben és abban a mértékben, ahogyan azt a nemzeti jog elismeri – élettársainak a gazdasági és fizikai sebezhetősége szükségessé teszi, hogy megadják számukra az anyasági ellátásokhoz való jogot. A tagállamok továbbra is jogosultak kialakítani ezen ellátások körét, beleértve a hozzájárulások szintjének, valamint az ellátásokra és a kifizetésekre vonatkozó valamennyi szabály meghatározását is, feltéve, hogy teljesülnek az ezen irányelvben előírt minimumkövetelmények. Meghatározhatják különösen azt, hogy a szülés előtt és/vagy után, mely időszakban kell biztosítani az anyasági ellátásokhoz való jogot.

               (19)

               Az önálló vállalkozó nők, az önálló vállalkozók női házastársai vagy – amennyiben és abban a mértékben, ahogyan azt a nemzeti jog elismeri – nőnemű élettársai számára biztosított anyasági ellátás időtartama megegyezik a munkavállalóknak uniós szinten jelenleg járó szülési szabadság hosszával. Abban az esetben, ha a munkavállalóknak járó szülési szabadság hosszát uniós szinten módosítják, a Bizottság az Európai Parlamentnek és a Tanácsnak jelentést tesz, értékelve, hogy vajon a 2. cikkben említett, az önálló női vállalkozók, a nőnemű házastársak vagy élettársak számára biztosított anyasági ellátás időtartamát is módosítani kell-e.

               (20)

               Az önálló vállalkozói tevékenység sajátosságainak figyelembevétele érdekében az önálló vállalkozó nők, valamint az önálló vállalkozók nőnemű házastársai vagy – amenynyiben és abban a mértékben, ahogyan azt a nemzeti jog elismeri – nőnemű élettársai számára hozzáférést kell biztosítani a keresőtevékenység terhesség vagy anyaság miatti megszakítását lehetővé tevő ideiglenes helyettesítést biztosító meglévő szolgáltatásokhoz vagy bármely meglévő tagállami szociális szolgáltatáshoz. Az említett szolgáltatásokhoz való hozzáférés az anyasági juttatás alternatívája lehet, vagy annak részét képezheti.

               (21)

               Azon személyeknek, akik nemi alapú hátrányos megkülönbözetést szenvedtek el, alkalmas jogi védelmi eszközökkel kell rendelkezniük. A hatékonyabb védelem biztosításához az egyesületeket, szervezeteket és egyéb jogi személyeket fel kell jogosítani arra, hogy a tagállamok által meghatározott módon – a bíróság előtti képviseletre és védelemre vonatkozó nemzeti eljárási szabályok sérelme nélkül – az áldozat nevében vagy érdekében részt vehessenek az eljárásokban.

               (22)

               Az önálló vállalkozóknak és az önálló vállalkozók házastársainak és – amennyiben és abban a mértékben, ahogyan azt a nemzeti jog elismeri – élettársainak a nemi alapú hátrányos megkülönböztetéssel szembeni védelmét meg kell erősíteni az egyes tagállamokban olyan szerv(ek) létrehozása által, amely(ek) hatásköre kiterjed a hátrányos megkülönböztetéssel összefüggő problémák elemzésére, a lehetséges megoldások tanulmányozására és az áldozatoknak biztosított gyakorlati segítségnyújtásra. E szerv(ek) megegyezhet(nek) az egyenlő bánásmód elvének alkalmazásáért nemzeti szinten felelős szervekkel.

               (23)

               Ez az irányelv minimumkövetelményeket állapít meg, megadva tehát a tagállamoknak annak lehetőségét, hogy kedvezőbb rendelkezéseket vezessenek be vagy tartsanak fenn.

               (24)

               Mivel a tervezett intézkedés célját – azaz a hátrányos megkülönböztetéssel szembeni magas szintű közös védelem valamennyi tagállamra kiterjedő biztosítását – a tagállamok nem tudják kielégítően megvalósítani, és azok uniós szinten jobban megvalósíthatók, az Unió intézkedéseket fogadhat el, az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez az irányelv nem lépi túl a szóban forgó cél eléréséhez szükséges mértéket,

         ELFOGADTA EZT AZ IRÁNYELVET:
   1. cikk
   Tárgy
   (1)   Ez az irányelv megállapítja a kereteket az önálló vállalkozói tevékenységet folytató férfiak és nők közötti egyenlő bánásmód elvének érvényesítéséhez a tagállamokban vagy az ilyen tevékenység folytatásához való hozzájáruláshoz, a 2006/54/EK és a 79/7/EGK irányelv által nem szabályozott szempontok tekintetében.
   (2)   A nők és férfiak közötti egyenlő bánásmód elvének az árukhoz és szolgáltatásokhoz való hozzáférés, valamint ezek nyújtása tekintetében történő végrehajtására továbbra is a 2004/113/EK irányelv irányadó.
   2. cikk
   Hatály
   Ezen irányelv hatálya kiterjed:

               a)

               az önálló vállalkozókra, azaz mindazon személyekre, akik a nemzeti jog által meghatározott feltételek mellett, saját nevükben folytatnak jövedelemszerző tevékenységet;

               b)

               az önálló vállalkozók házastársaira vagy – amennyiben és abban a mértékben, ahogyan azt a nemzeti jog elismeri – élettársaira, akik nem alkalmazottak vagy üzleti partnerek, és akik szokásosan, a nemzeti jog által meghatározott feltételek mellett vesznek részt az önálló vállalkozó tevékenységeiben, és ugyanolyan vagy kisegítő feladatokat látnak el.

         3. cikk
   Fogalommeghatározások
   Ezen irányelv alkalmazásában:
   a)   „közvetlen hátrányos megkülönböztetés”: ha egy személlyel nemi okokból kevésbé kedvezően bánnak, mint ahogyan egy másikkal hasonló helyzetben bánnak, bántak vagy bánnának;
   b)   „közvetett hátrányos megkülönböztetés”: ha egy látszólag semleges rendelkezés, kritérium vagy gyakorlat az egyik nemhez tartozó személyeket a másik nemhez tartozó személyekhez képest különösen hátrányosan érint, kivéve, ha e rendelkezést, kritériumot vagy gyakorlatot egy jogszerű cél objektív módon igazolja, továbbá e cél megvalósításának eszközei megfelelőek és szükségesek;
   c)   „zaklatás”: ha egy személy nemével kapcsolatos nemkívánatos magatartásra kerül sor olyan céllal vagy hatással, amely sérti az adott személy méltóságát, és amely megfélemlítő, ellenséges, megalázó, megszégyenítő vagy sértő környezetet teremt;
   d)   „szexuális zaklatás”: ha bármely formában nemkívánatos szóbeli, nem szóbeli vagy tettleges, szexuális természetű magatartásra kerül sor, olyan céllal vagy hatással, amely sérti az adott személy méltóságát, különösen, ha ez megfélemlítő, ellenséges, megalázó, megszégyenítő vagy sértő környezetet teremt.
   4. cikk
   Az egyenlő bánásmód elve
   (1)   Az egyenlő bánásmód elve azt jelenti, hogy semmiféle nemi alapú hátrányos megkülönböztetésre nem kerülhet sor a köz- vagy magánszektorban, sem közvetlenül, sem közvetetten, például a következőkkel kapcsolatban: vállalkozás létrehozása, eszközökkel való ellátása vagy bővítése, vagy bármely más formájú önálló vállalkozói tevékenység megkezdése vagy bővítése.
   (2)   Az (1) bekezdés hatálya alá tartozó területeken a zaklatás és a szexuális zaklatás nemi alapú hátrányos megkülönböztetésnek minősül, és ezért tilos. Az a tény, hogy egy személy visszautasítja az ilyen magatartást, vagy tűri azt, nem használható fel az adott személyt érintő döntés alapjául.
   (3)   Az (1) bekezdés hatálya alá tartozó területeken a személyekkel szembeni, nemi alapú hátrányos megkülönböztetésre adott utasítás hátrányos megkülönböztetésnek minősül.
   5. cikk
   Pozitív fellépés
   Az Európai Unió működéséről szóló szerződés 157. cikkének (4) bekezdése értelmében a tagállamok fenntarthatnak vagy elfogadhatnak intézkedéseket annak érdekében, hogy a munka világában biztosítsák a férfiak és nők közötti teljes egyenlőséget a gyakorlatban is, például a nők vállalkozói kezdeményezéseinek előmozdítása céljából.
   6. cikk
   Cégalapítás
   A tagállamok – a bizonyos tevékenységek gyakorlására vonatkozó, mindkét nemre egyaránt alkalmazandó különös feltételek sérelme nélkül – megteszik a szükséges intézkedéseket annak biztosítására, hogy a házastársak vagy – amennyiben és abban a mértékben, ahogyan azt a nemzeti jog elismeri – az élettársak közötti cégalapítás feltételei ne legyenek szigorúbbak, mint az egyéb személyek esetében alkalmazandó cégalapítási feltételek.
   7. cikk
   Szociális védelem
   (1)   Amennyiben valamely tagállamban létezik szociális védelmi rendszer az önálló vállalkozók számára, a szóban forgó tagállam meghozza a szükséges intézkedéseket annak biztosítására, hogy a 2. cikk b) pontjában említett házastársak és élettársak a nemzeti joggal összhangban szociális védelemben részesülhessenek.
   (2)   A tagállamok dönthetnek arról, hogy az (1) bekezdésben említett szociális védelem végrehajtására kötelező vagy önkéntes alapon kerül-e sor.
   8. cikk
   Anyasági ellátások
   (1)   A tagállamok meghozzák a szükséges intézkedéseket annak biztosítására, hogy az önálló vállalkozó nők és a 2. cikkben említett nőnemű házas- és élettársak – a nemzeti joggal összhangban – kielégítő anyasági juttatásban részesülhessenek, amely lehetővé teszi a keresőtevékenység terhesség vagy anyaság miatti, legalább 14 hétre történő megszakítását.
   (2)   A tagállamok dönthetnek arról, hogy az (1) bekezdésben említett anyasági juttatás megadására kötelező vagy önkéntes alapon kerül-e sor.
   (3)   Az (1) bekezdésben említett juttatás akkor minősül kielégítőnek, ha legalább az alábbiakkal egyenértékű jövedelmet biztosít:

               a)

               az a juttatás, amelyet az érintett személy a tevékenységének egészségi állapotával összefüggő okokból történő megszakítása esetén kapna; és/vagy

               b)

               az átlagos jövedelemkiesés vagy haszonveszteség egy összehasonlítható megelőző időszak viszonylatában, a nemzeti jogban meghatározott felső összeghatártól függően; és/vagy

               c)

               a nemzeti jogban meghatározott bármely más, családdal kapcsolatos juttatás, a nemzeti jogban meghatározott felső összeghatártól függően.

         (4)   A tagállamok meghozzák a szükséges intézkedéseket annak biztosítására, hogy az önálló vállalkozó nők és a 2. cikkben említett nőnemű házas- és élettársak hozzáférjenek a fennálló, ideiglenes helyettesítést biztosító szolgáltatásokhoz vagy bármely meglévő tagállami szociális szolgáltatáshoz. A tagállamok rendelkezhetnek úgy, hogy az említett szolgáltatásokhoz való hozzáférés az e cikk (1) bekezdésében említett juttatás alternatíváját jelenti, vagy annak részét képezi.
   9. cikk
   Jogvédelem
   (1)   A tagállamok biztosítják, hogy minden személy, akit saját állítása szerint az egyenlő bánásmód elvének be nem tartása miatt veszteség vagy kár ért, az ezen irányelv szerinti kötelezettségek érvényesítésére bírói vagy közigazgatási eljárást – beleértve a tagállamok által megfelelőnek vélt esetben a békéltető eljárásokat is – vehessen igénybe, annak a viszonynak a megszűnése után is, amelyben az állítólagos hátrányos megkülönböztetés történt.
   (2)   A tagállamok biztosítják, hogy azok az egyesületek, szervezetek és egyéb jogi személyek, amelyeknek a nemzeti jog által szabályozott kritériumokkal összhangban jogszerű érdekükben áll ezen irányelv betartásának biztosítása, a sértett személy nevében vagy támogatójaként, annak beleegyezésével részt vehessenek az ebből az irányelvből fakadó kötelezettségek érvényesítéséért folytatott, bármely bírósági vagy közigazgatási eljárásban.
   (3)   Az (1) és (2) bekezdés nem érinti az egyenlő bánásmód elvével kapcsolatos keresetek megindítására vonatkozó határidőket előíró nemzeti szabályokat.
   10. cikk
   Kártérítés vagy jóvátétel
   A tagállamok nemzeti jogrendszerükbe bevezetnek olyan intézkedéseket, amelyek valódi és hatékony kártérítés vagy jóvátétel biztosításához szükségesek – a tagállamok döntése alapján – valamely személyt nemi alapú hátrányos megkülönböztetés eredményeként ért veszteségért vagy kárért, mely kártérítés vagy jóvátétel visszatartó erejű és arányos az elszenvedett veszteséggel vagy kárral. Az ilyen kártérítés vagy jóvátétel nem korlátozható előzetes felső határ rögzítésével.
   11. cikk
   Az egyenlőséggel foglalkozó szervek
   (1)   A tagállamok megteszik a szükséges intézkedéseket annak biztosítására, hogy a 2006/54/EK irányelv 20. cikkének megfelelően kijelölt szerv(ek) is illetékes(ek) legyen(ek) az ezen irányelv hatálya alá tartozó valamennyi személlyel szembeni egyenlő bánásmód előmozdítására, elemzésére, ellenőrzésére és támogatására, nemi alapú hátrányos megkülönböztetés nélkül.
   (2)   A tagállamok biztosítják, hogy az (1) bekezdésben említett szervek hatásköre kiterjedjen a következőkre:

               a)

               önálló segítség nyújtása a hátrányos megkülönböztetés áldozatainak a hátrányos megkülönböztetés miatti panaszaik érvényesítése során, az áldozatok jogainak, valamint a 9. cikk (2) bekezdésében említett egyesületek, szervezetek vagy más jogi személyek jogainak sérelme nélkül;

               b)

               a hátrányos megkülönböztetéssel kapcsolatos független vizsgálatok lefolytatása;

               c)

               független jelentések közzététele és ajánlások tétele az ilyen hátrányos megkülönböztetéssel összefüggő bármely kérdésben;

               d)

               a rendelkezésre álló információk megfelelő szinten történő cseréje a hasonló jellegű európai szervekkel, például a Nemek Közötti Egyenlőség Európai Intézetével.

         12. cikk
   A nemek közötti egyenlőség elvének általános érvényesítése
   A tagállamok tevékeny módon figyelembe veszik a férfiak és nők közötti egyenlőség célkitűzését az ezen irányelvben említett területekre vonatkozó törvények, rendeletek, közigazgatási rendelkezések, politikák és tevékenységek kialakítása és végrehajtása során.
   13. cikk
   Tájékoztatás
   A tagállamok biztosítják, hogy egész területükön az érintett személyek minden megfelelő eszközzel tájékoztatást kapjanak az ezen irányelv alapján elfogadott rendelkezésekről, a már hatályban lévő, vonatkozó rendelkezésekkel együtt.
   14. cikk
   A védelem szintje
   A tagállamok bevezethetnek vagy fenntarthatnak olyan rendelkezéseket, amelyek a férfiak és a nők közötti egyenlő bánásmód elvének védelme szempontjából az irányelvben foglaltaknál kedvezőbbek.
   Ezen irányelv végrehajtása semmilyen körülmények között nem jelenthet alapot a hátrányos megkülönböztetés elleni védelem tagállamok által már biztosított szintjének csökkentésére az irányelv hatálya alá tartozó területeken.
   15. cikk
   Jelentések
   (1)   A tagállamok 2015. augusztus 5-ig minden rendelkezésre álló információt közölnek a Bizottsággal ezen irányelv alkalmazására vonatkozóan.
   A Bizottság összefoglaló jelentést készít, amelyet benyújt az Európai Parlamentnek és a Tanácsnak legkésőbb 2016. augusztus 5-ig. A jelentés figyelembe veszi a munkavállalóknak járó szülési szabadság időtartamára vonatkozó bármely jogszabályi változást. Amennyiben szükséges, a jelentéshez csatolni kell az ezen irányelv módosítására vonatkozó javaslatokat.
   (2)   A Bizottság jelentése figyelembe veszi az érdekeltek szempontjait.
   16. cikk
   Végrehajtás
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2012. augusztus 5-ig megfeleljenek. E rendelkezések szövegét haladéktalanul közlik a Bizottsággal.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   Amennyiben különös nehézségek indokolttá teszik, a tagállamok számára – szükség esetén 2014. augusztus 5-ig további kétéves időszak biztosítható a 7. cikknek való megfelelés érdekében, valamint a 2. cikk b) pontjában említett nőnemű házastársak és élettársak tekintetében a 8. cikknek való megfelelés érdekében.
   (3)   A tagállamok közlik a Bizottsággal a nemzeti jog azon főbb rendelkezéseit, amelyeket az ezen irányelv által szabályozott területen fogadnak el.
   17. cikk
   Hatályon kívül helyezés
   A 86/613/EGK irányelv 2012. augusztus 5-én hatályát veszti.
   A hatályon kívül helyezett irányelvre történő hivatkozásokat erre az irányelvre történő hivatkozásként kell értelmezni.
   18. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   19. cikk
   Címzettek
   Ezen irányelvnek a tagállamok a címzettjei.

      Kelt Strasbourgban, 2010. július 7-én.

            az Európai Parlament részéről

            az elnök

         J. BUZEK

            a Tanács részéről

            az elnök

         O. CHASTEL

      (1)  HL C 228., 2009.9.22., 107. o.

      (2)  Az Európai Parlament 2009. május 6-i álláspontja (a Hivatalos Lapban még nem tették közzé), a Tanács 2010. március 8-i álláspontja első olvasatban (HL C 123. E, 2010.5.12., 5. o.), az Európai Parlament 2010. május 18-i álláspontja.

      (3)  HL L 359., 1986.12.19., 56. o.

      (4)  HL C 85., 1997.3.17., 186. o.

      (5)  HL L 6., 1979.1.10., 24. o.

      (6)  HL L 204., 2006.7.26., 23. o.

      (7)  HL L 373., 2004.12.21., 37. o.


title: A Tanács irányelve (1987. június 18.) a szarvasmarhafélék fajtatiszta tenyészállatainak tenyésztés céljára történő engedélyezéséről

text:
Fontos jogi nyilatkozat

|

31987L0328

Hivatalos Lap L 167 , 26/06/1987 o. 0054 - 0055 finn különkiadás fejezet 3 kötet 23 o. 0208  svéd különkiadás fejezet 3 kötet 23 o. 0208

		A Tanács irányelve(1987. június 18.)a szarvasmarhafélék fajtatiszta tenyészállatainak tenyésztés céljára történő engedélyezéséről(87/328/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a legutóbb a 3768/85/EGK rendelettel [1] módosított, a szarvasmarhafélék fajtatiszta tenyészállatairól szóló, 1977. július 25-i 77/504/EGK tanácsi határozatra [2] és különösen annak 3. cikkére,tekintettel a Bizottság javaslatára,mivel a 77/504/EGK irányelv célja a szarvasmarhaféle fajtatiszta tenyészállatok Közösségen belüli kereskedelmének fokozatos liberalizálása; mivel e célból az ilyen állatok és spermáik tenyésztés céljára történő engedélyezésére vonatkozóan további harmonizációra van szükség;mivel e tekintetben meg kell akadályozni, hogy a nemzeti rendelkezések megtiltsák, korlátozzák vagy akadályozzák a Közösségen belüli kereskedelmet a szarvasmarhaféle fajtatiszta tenyészállatok és spermáik tenyésztés céljára történő engedélyezésére vonatkozóan, ezt a természetes fedeztetés vagy a mesterséges termékenyítés esetén is alkalmazni kell;mivel a nőivarú fajtatiszta tenyészmarhákra vonatkozóan nem állhat fenn tilalom, korlátozás vagy akadály;mivel a mesterséges termékenyítés a legjobb tenyészállatok elterjesztésének és ezáltal a szarvasmarha-tenyésztés fejlesztésének értékes technikája; mivel ennek során azonban a származási tulajdonságok romlását el kell kerülni, különösen a hímivarú tenyészállatok esetében, amelyek genetikai értékeit, valamint örökletes hiányosságoktól való mentességeit biztosítani kell;mivel különbséget kell tenni valamely tagállamban a tenyésztéshez előírt valamennyi vizsgálaton átesett fajtatiszta bikák és spermájuk mesterséges termékenyítés céljára történő engedélyezése, illetve a bikák és spermájuk kizárólag vizsgálati céljára történő engedélyezése között;mivel létre kell hozni egy, különösen a vizsgálati eredmények értékelése során felmerülő nehézségek megoldására szolgáló eljárást;mivel az a rendelkezés, hogy a spermának a mesterséges termékenyítésért felelős hivatalosan elismert központból kell származnia, alkalmas a kívánt cél eléréséhez szükséges biztosíték nyújtására;mivel kívánatos, hogy a fajtatiszta tenyészbikákat és spermájukat e bikák vércsoportja alapján vagy valamely más megfelelő módszerrel azonosítsák;mivel gondoskodni kell bizonyos testületek kijelöléséről, hogy együttműködjenek a vizsgálati módszerek és az eredmények értékelésének egységesítése során;mivel Spanyolországban és Portugáliában – a jelenleg fennálló sajátos körülmények fényében – további haladékra van szükség ezen irányelv végrehajtására,ELFOGADTA EZT AZ IRÁNYELVET:1. cikkA tagállamok biztosítják, hogy – az állat-egészségügyi szabályok sérelme nélkül – a nőivarú fajtatiszta tenyészmarhák tenyésztés céljára történő és a fajtatiszta tenyészbikák természetes fedeztetés céljára történő engedélyezése semmilyen tilalom, korlátozás alá nem esik vagy akadályba nem ütközik.2. cikk(1) Egy tagállam nem tilthatja, korlátozhatja vagy akadályozhatja:- a fajtatiszta tenyészbikák hivatalos vizsgálat céljára történő engedélyezését vagy spermájuk használatát a hivatalos vizsgálat végrehajtására elismert szervezetek vagy szövetségek számára szükséges mennyiségi határokon belül,- a fajtatiszta tenyészbikák területén történő mesterséges termékenyítés céljára történő engedélyezését vagy azok spermájának használatát, ha a bikákat egy tagállamban a 86/130/EGK irányelvvel [3] összhangban elvégzett vizsgálatok alapján mesterséges termékenyítés céljára engedélyezték.(2) Amennyiben az (1) bekezdés végrehajtása vitához vezetne, különösen a vizsgálatok eredményeinek értelmezése tekintetében, a tenyésztők kikérhetik szakember véleményét.A szakértői vélemény alapján – egy tagállam kérésére – megfelelő intézkedéseket lehet elfogadni a 77/504/EGK irányelv 8. cikkében meghatározott eljárással összhangban.(3) A (2) bekezdés végrehajtására vonatkozó általános szabályokat a 77/504/EGK irányelv 8. cikkében meghatározott eljárással összhangban fogadják el.3. cikkA tagállamok biztosítják, hogy a 2. cikkben említett fajtatiszta tenyészbikák és spermájuk használatának feltétele, hogy e bikákat a 77/504/EGK irányelv 8. cikkében meghatározott eljárással összhangban megállapítandó vércsoportelemzéssel vagy más megfelelő módszerrel azonosítsák.4. cikkA tagállamok biztosítják, hogy a – 2. cikkben említett – Közösségen belüli kereskedelembe szánt spermát egy hivatalosan elismert mesterséges termékenyítési központban gyűjtötték, kezelték és tárolták.5. cikkA Tanács a Bizottság javaslata alapján minősített többséggel egy vagy több referenciaközpontot jelöl ki, amelyek a vizsgálati módszereknek és a vizsgálati eredmények értékelésének egységesítéséért felelősek.6. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1989. január 1-je előtt megfeleljenek. Erről haladéktalanul tájékoztatják a Bizottságot.A Spanyol Királyság és a Portugál Köztársaság további három év haladékot kap, hogy megfeleljen ennek az irányelvnek.7. cikkEnnek az irányelvnek a tagállamok a címzettjei.Kelt Luxembourgban, 1987. június 18-án.a Tanács részérőlaz elnökP. De Keersmaeker[1] HL L 362., 1985.12.31., 8. o.[2] HL L 206., 1977.8.12., 8. o.[3] HL L 101., 1986.4.17., 37. o.--------------------------------------------------


title: 2006/137/EK Az Európai Parlament és a Tanács irányelve ( 2006. december 18. ) a belvízi hajókra vonatkozó műszaki követelmények megállapításáról szóló 2006/87/EK irányelv módosításáról

text:
               30.12.2006

               HU

               Az Európai Unió Hivatalos Lapja

               L 389/261

      AZ EURÓPAI PARLAMENT ÉS A TANÁCS IRÁNYELVE

   (2006. december 18.)
   a belvízi hajókra vonatkozó műszaki követelmények megállapításáról szóló 2006/87/EK irányelv módosításáról
   (2006/137/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 71. cikke (1) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére,
   a Régiók Bizottságával folytatott konzultációt követően,
   a Szerződés 251. cikkében megállapított eljárással összhangban (1),
   mivel:

               (1)

               A 2006/87/EK irányelv (2) harmonizált feltételeket vezet be a belvízi hajók műszaki bizonyítványának kibocsátására a közösségi belvízi hajóúthálózat egésze tekintetében.

               (2)

               A 2006/87/EK irányelv mellékleteiben szereplő műszaki követelmények lényegében a rajnai hajók szemleszabályzatában – a Rajnai Hajózási Központi Bizottság (CCNR) tagállamai által 2004-ben jóváhagyott változatban – megállapított rendelkezéseket foglalják magukban. A belvízi hajóbizonyítványoknak a felülvizsgált rajnai hajózási egyezmény 22. cikke szerinti kiadására vonatkozó feltételeket és műszaki követelményeket rendszeresen aktualizálják, és azok a mindenkori technológiai fejlődést tükröző feltételekként és követelményekként vannak elismerve.

               (3)

               A verseny torzulásának és a biztonsági szintek közötti eltérések kialakulásának elkerülése érdekében, valamint az európai szintű harmonizáció előmozdítása érdekében kívánatos, hogy a Közösség valamennyi belvízi hajóútvonala tekintetében egyenértékű műszaki követelményeket fogadjanak el, és azokat azt követően rendszeresen aktualizálják az egyenértékűség fenntartása céljából.

               (4)

               A 2006/87/EK irányelv felhatalmazza a Bizottságot, hogy a műszaki követelményeket a műszaki fejlődéshez igazítsa, és a más nemzetközi szervezetek – elsősorban a CCNR – munkájának köszönhető fejlemények szerint kiigazítsa.

               (5)

               Ezeket a változtatásokat gyorsan kell végrehajtani annak garantálása érdekében, hogy a közösségi belvízi hajóbizonyítvány kiadásához szükséges műszaki követelmények által nyújtott biztonság szintje egyenértékű legyen a felülvizsgált rajnai hajózási egyezmény 22. cikkében említett bizonyítvány kibocsátásához megkövetelt biztonsági szinttel.

               (6)

               A 2006/87/EK irányelv végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (3) összhangban kell elfogadni.

               (7)

               A Bizottságot fel kell hatalmazni különösen arra, hogy megállapítsa azokat a feltételeket, amelyeknek megfelelően a 2006/87/EK irányelv mellékleteiben meghatározott műszaki előírások és közigazgatási eljárások módosíthatók. Mivel ezek az intézkedések általános hatályúak és a 2006/87/EK irányelv nem alapvető fontosságú elemeinek módosítására irányulnak, azokat az 1999/468/EK tanácsi határozat 5a. cikkében meghatározott ellenőrzéssel történő szabályozási bizottsági eljárással összhangban kell elfogadni.

               (8)

               A hatékonyság érdekében az ellenőrzéssel történő szabályozási bizottsági eljárásra vonatkozó rendes határidőket le kell rövidíteni a 2006/87/EK irányelv mellékleteit módosító olyan intézkedések elfogadásáig.

               (9)

               A sürgősségre tekintettel, a 2006/87/EK irányelv mellékleteinek a műszaki fejlődéshez való igazításához, illetve a más nemzetközi szervezetek – elsősorban a CCNR – munkájának köszönhetően ezen a területen bekövetkező fejleményekhez való igazításához, valamint az ideiglenes rendelkezések elfogadásához az 1999/468/EK határozat 5a. cikke (6) bekezdésében meghatározott sürgősségi eljárást kell alkalmazni

               (10)

               A 2006/87/EK irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2006/87/EK irányelv a következőképpen módosul:

               1.

               A 19. cikk a következő bekezdésekkel egészül ki:
               „(3)   Amennyiben e bekezdésre történik hivatkozás, az 1999/468/EK határozat 5a. cikke (1)–(4) bekezdését és (5) bekezdésének b) pontját, valamint 7. cikkét kell alkalmazni, a határozat 8. cikkében foglalt rendelkezések figyelembevételével.
               Az 1999/468/EK határozat 5a. cikke (3) bekezdésének c) pontjában, (4) bekezdésének b) és e) pontjában meghatározott határidő sorrendben huszonegy nap, tizenöt nap, illetve egy hónap.
               (4)   Amennyiben erre a bekezdésre történik hivatkozás, az 1999/468/EK határozat 5a. cikkének (1), (2), (4) és (6) bekezdését és 7. cikkét kell alkalmazni, a határozat 8. cikkében foglalt rendelkezések figyelembevételével.”

               2.

               A 20. cikk helyébe a következő szöveg lép:
               „20. cikk
               A mellékletek kiigazítása és az ideiglenes bizonyítványokra vonatkozó ajánlások
               (1)   Annak biztosításához, hogy a 3. cikk (1) bekezdésének a) pontjában említett két bizonyítvány kiadására egyenértékű biztonsági szintet garantáló műszaki követelmények alapján kerüljön sor, illetve az 5. cikkben említett esetek figyelembevétele céljából a Bizottság a 19. cikk (3) bekezdésében említett, ellenőrzéssel történő szabályozási bizottsági eljárással összhangban fogadja el azokat a módosításokat, amelyek ezen irányelv mellékleteinek a műszaki fejlődéshez való igazításához, valamint a más nemzetközi szervezetek – elsősorban a Rajnai Hajózás Központi Bizottsága (a továbbiakban: CCNR) – munkájának köszönhetően az ezen a területen bekövetkező fejleményekhez való igazításához szükségesek. Rendkívül sürgős esetben a Bizottság a 19. cikk (4) bekezdésében említett sürgősségi eljárást alkalmazhatja.
               Ezeket a módosításokat gyorsan kell végrehajtani annak garantálása érdekében, hogy a rajnai hajózás céljából elismert közösségi belvízi hajóbizonyítvány kiadásához szükséges műszaki követelmények által nyújtott biztonság szintje egyenértékű legyen a felülvizsgált rajnai hajózási egyezmény 22. cikkében említett bizonyítvány kibocsátásához megkövetelt biztonsági szinttel.
               (2)   Az (1) bekezdéstől eltérve a Bizottság az 5. cikk (2) bekezdésében említett jóváhagyásokat a 19. cikk (2) bekezdésében említett eljárásnak megfelelően fogadja el.
               (3)   A Bizottság a II. melléklet 2.19. cikkével összhangban a bizottság által megfogalmazott ajánlások alapján határoz az ideiglenes közösségi belvízi hajóbizonyítványok kiadásáról.”

               3.

               A II. melléklet a következőképpen módosul:

                           1.

                           Az 1.06. cikk helyébe a következő szöveg lép:
                           „1.06.
                           Átmeneti követelmények
                           Az ezen irányelv 19. cikkének (4) bekezdésében említett, ellenőrzéssel történő szabályozási bizottsági eljárással összhangban ezen irányelv nem lényegi elemeinek az irányelv kiegészítése révén történő módosítására szolgáló átmeneti követelményeket lehet elfogadni, ha ez sürgősen szükséges, a belvízi utakon való közlekedés műszaki fejlődéshez történő hozzáigazítására, sürgős esetekben az irányelv rendelkezéseitől való eltérés megengedése, illetve vizsgálatok engedélyezése céljából. A követelményeket közzé kell tenni; érvényességi idejük nem lehet több, mint három év. Valamennyi tagállamban egyidejűleg lépnek hatályba, és ugyanazon feltételek mellett vesztik hatályukat.”

                           2.

                           A 10.03a. cikk (5) pontja helyébe a következő szöveg lép:
                           „5.   A kisebb mennyiségű vizet használó berendezéseknek típusjóváhagyással kell rendelkezniük a Nemzetközi Tengerészeti Szervezet (IMO) A 800(19). határozata, vagy más elismert szabvány szerint. Az ilyen elismerések, amennyiben ezen irányelv nem lényegi elemeinek módosítására szolgálnak, ezen irányelv 19. cikkének (3) bekezdésében említett, ellenőrzéssel történő szabályozási bizottsági eljárással összhangban történnek. A típusjóváhagyást csak elfogadott hajóosztályozó társaság vagy akkreditált vizsgálati szerv végezheti el. Az akkreditált vizsgálati intézménynek meg kell felelnie a vizsgálati és kalibráló laboratóriumok alkalmasságának általános követelményeire vonatkozó európai szabványnak (EN ISO/CEI 17025: 2000).”

                           3.

                           A 10.03.b. cikk (1) bekezdése helyébe a következő szöveg lép:
                           „1.   Oltóanyagok
                           A motorterek, kazánterek, és szivattyúházak védelmére kizárólag a következő oltóanyagokat használó tartósan rögzített tűzoltórendszereket lehet alkalmazni:

                                       a)

                                       CO2 (szén-dioxid);

                                       b)

                                       HFC 227 ea (heptafluorproprán);

                                       c)

                                       IG-541 (52 % nitrogén, 40 % argon, 8 % szén-dioxid).

                                 Egyéb oltóanyagok használatára csak az ezen irányelv 19. cikkének (3) bekezdésében említett, ellenőrzéssel történő szabályozási bizottsági eljárással összhangban adható engedély, amennyiben az a jelen irányelv nem lényegi elemeinek módosítására szolgál.”

         2. cikk
   1.   A 2006/87/EK irányelv 1. cikkének (1) bekezdésében említett belvízi utakkal rendelkező tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2008. december 30-tól kezdődően megfeleljenek. Erről haladéktalanul tájékoztatják a Bizottságot.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz kihirdetésük alkalmával ilyen hivatkozást kell fűzni. E hivatkozás módját a tagállamok határozzák meg.
   2.   A tagállamok közlik a Bizottsággal nemzeti joguk azon főbb előírásait, amelyeket az ezen irányelv által szabályozott területen fogadnak el. A Bizottság tájékoztatja erről a többi tagállamot.
   3. cikk
   Ez az irányelv az Európai Unió Hivatalos Lapjában történő kihirdetésének napján lép hatályba.
   4. cikk
   Ezen irányelvnek a 2006/87/EK irányelv 1. cikkének (1) bekezdésében említett belvízi utakkal rendelkező tagállamok a címzettjei.

      Kelt Brüsszelben, 2006. december 18-án.

            az Európai Parlament részéről

            az elnök

         J. BORRELL FONTELLES

            a Tanács részéről

            az elnök

         J.-E. ENESTAM

      (1)  Az Európai Parlament 2006. november 30-i véleménye (a Hivatalos Lapban még nem tették közzé) és a Tanács 2006. december 18-i határozata.

      (2)  Lásd e Hivatalos Lap 1. oldalát.

      (3)  HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.


title: A Bizottság 2011/30/EU irányelve ( 2011. március 7. ) a 91/414/EGK tanácsi irányelvnek a fenbutatin-oxid hatóanyag felvétele céljából történő módosításáról, és a 2008/934/EK bizottsági határozat módosításáról  EGT-vonatkozású szöveg

text:
               8.3.2011

               HU

               Az Európai Unió Hivatalos Lapja

               L 61/14

         A BIZOTTSÁG 2011/30/EU IRÁNYELVE
   (2011. március 7.)
   a 91/414/EGK tanácsi irányelvnek a fenbutatin-oxid hatóanyag felvétele céljából történő módosításáról, és a 2008/934/EK bizottsági határozat módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és az 1490/2002/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzék tartalmazza a fenbutatin-oxidot is.

               (2)

               Az 1490/2002/EK rendelet 11e. cikkének megfelelően a bejelentő az értékelési jelentéstervezet kézhezvételétől számított két hónapon belül visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. Következésképpen elfogadásra került az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 5-i 2008/934/EK bizottsági határozat (4), amely a fenbutatin-oxid felvételének megtagadásáról határozott.

               (3)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) gyorsított eljárás alkalmazása iránti új kérelmet nyújtott be a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (5) 14–19. cikkében előírtak alapján.

               (4)

               A kérelmet a 451/2000/EK rendelettel kijelölt referens tagállamhoz, Belgiumhoz nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználások azonosak a 2008/934/EK határozatban szereplőkkel. Az említett kérelem megfelel továbbá a 33/2008/EK rendelet 15. cikkében foglalt többi lényegi és eljárási követelménynek is.

               (5)

               Belgium elvégezte a kérelmező által benyújtott kiegészítő adatok értékelését, és kiegészítő jelentést készített. Az említett jelentést 2009. december 1-jén továbbította az Európai Élelmiszerbiztonsági Hatóságnak (a továbbiakban: hatóság) és a Bizottságnak. A hatóság a kiegészítő jelentést megküldte a többi tagállamnak és a kérelmezőnek, felkérte őket észrevételeik megtételére, és a kapott észrevételeket továbbította a Bizottságnak. A 33/2008/EK rendelet 20. cikke (1) bekezdésének megfelelően és a Bizottság kérésére a hatóság 2010. augusztus 23-án benyújtotta a fenbutatin-oxidra vonatkozó következtetését (6) a Bizottságnak. Az értékelő jelentés tervezetét, a kiegészítő jelentést és a hatóság következtetését a tagállamok és a Bizottság az Élelmiszerlánc- és Állat-egészségügyi Állandó Bizottság keretében megvizsgálták, és 2011. január 28-án a fenbutatin-oxidra vonatkozó bizottsági felülvizsgálati jelentés formájában véglegesítették.

               (6)

               Az elvégzett különböző vizsgálatokból az derült ki, hogy a fenbutatin-oxidot tartalmazó növényvédő szerek általában várhatóan megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek, különös tekintettel a Bizottság felülvizsgálati jelentésében megvizsgált és részletesen kifejtett felhasználási célokra. Ezért helyénvaló felvenni a fenbutatin-oxidot az I. mellékletbe annak biztosítása érdekében, hogy valamennyi tagállam az említett irányelv rendelkezéseinek megfelelően engedélyezhesse az e hatóanyagot tartalmazó növényvédő szereket.

               (7)

               E következtetés sérelme nélkül helyénvaló további információkat beszerezni egyes konkrét kérdésekről. A 91/414/EGK irányelv 6. cikkének (1) bekezdése szerint valamely anyagnak az I. mellékletbe való felvétele feltételekhez köthető. Ezért helyénvaló előírni, hogy a kérelmező a kockázatértékelés megerősítéséhez a legújabb tudományos ismeretek alapján további információkat nyújtson be a bisz[hidroxibisz(2-metil-2-fenilpropil)tin]oxid releváns szennyező anyagról (SD 31723). Az információknak az alábbiakat kell tartalmaznia: a szennyeződés genotoxicitási hatása, ökotoxikológiai relevanciája, valamint spektruma, tárolási stabilitása és elemzési módszerek a növényvédő szerekben.

               (8)

               Valamely hatóanyagnak az I. mellékletbe való felvétele előtt ésszerű határidőt kell biztosítani arra, hogy a tagállamok és az érdekelt felek felkészülhessenek a hatóanyag felvételéből adódó új követelmények teljesítésére.

               (9)

               A 91/414/EGK irányelvben meghatározott – és valamely hatóanyag I. mellékletbe történő felvételéből következő – kötelezettségek sérelme nélkül a felvételt követően hat hónapos időszakot kell biztosítani a tagállamoknak arra, hogy felülvizsgálják a fenbutatin-oxidot tartalmazó növényvédő szerekre már kiadott engedélyeket annak biztosítására, hogy teljesüljenek a 91/414/EGK irányelvben, különösen annak 13. cikkében előírt követelmények, valamint az I. mellékletben meghatározott vonatkozó feltételek. A tagállamoknak a 91/414/EGK irányelv rendelkezéseinek megfelelően szükség szerint módosítaniuk kell, újakkal kell helyettesíteniük vagy vissza kell vonniuk a már meglévő engedélyeket. A fenti határidőtől eltérve hosszabb időszakot kell biztosítani a III. melléklet szerinti, a növényvédő szerek minden egyes tervezett alkalmazására vonatkozó, teljes dossziénak – a 91/414/EGK irányelvben meghatározott egységes alapelvekkel összhangban történő – benyújtására és értékelésére.

               (10)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő korábbi felvétele során szerzett tapasztalatok azt mutatták, hogy nehézségek merülhetnek fel annak értelmezésében, hogy a már kiadott engedélyek jogosultjainak milyen kötelezettségei vannak az adatokhoz való hozzáférést illetően. A további nehézségek elkerülése érdekében ezért szükségesnek tűnik pontosítani a tagállamok kötelezettségeit és különösen azt, hogy meg kell győződniük arról, hogy az engedély jogosultja bizonyítottan hozzáfér-e az említett irányelv II. melléklete követelményeinek megfelelő dossziéhoz. E pontosítás ugyanakkor az I. mellékletet módosító, korábban elfogadott irányelvekhez képest nem ró új kötelezettségeket a tagállamokra vagy az engedélyek jogosultjaira.

               (11)

               A 91/414/EGK irányelvet ezért ennek megfelelően módosítani kell.

               (12)

               A 2008/934/EK határozat előírja a fenbutatin-oxid felvételének elutasítását és a szóban forgó hatóanyagot tartalmazó növényvédő szerek engedélyeinek 2011. december 31-ig történő visszavonását. Az említett határozat mellékletének fenbutatin-oxidra vonatkozó sorát ezért el kell hagyni.

               (13)

               A 2008/934/EK határozatot ezért ennek megfelelően módosítani kell.

               (14)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A 2008/934/EK határozat mellékletének fenbutatin-oxidra vonatkozó sorát el kell hagyni.
   3. cikk
   A tagállamok legkésőbb 2011. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   Ezeket a rendelkezéseket 2011. december 1-jétől kell alkalmazni.
   A tagállamok által elfogadott rendelkezéseknek hivatkozniuk kell erre az irányelvre, vagy kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   4. cikk
   (1)   A tagállamok a 91/414/EGK irányelvnek megfelelően a fenbutatin-oxid hatóanyagot tartalmazó növényvédő szerekre kiadott, érvényben lévő engedélyeket – amennyiben szükséges – 2011. november 30-ig módosítják vagy visszavonják.
   Az említett időpontig a tagállamok elsősorban azt ellenőrzik, hogy az említett irányelv I. mellékletében meghatározott, a fenbutatin-oxidra vonatkozó feltételek – az érintett hatóanyagra vonatkozó bejegyzés B. részében találhatóak kivételével – teljesülnek-e, valamint arról, hogy az engedély jogosultja az említett irányelv 13. cikkében meghatározott feltételek szerint rendelkezik-e az említett irányelv II. mellékletében szereplő követelményeknek megfelelő dossziéval vagy a dossziéhoz való hozzáféréssel.
   (2)   Az (1) bekezdéstől eltérően valamennyi olyan engedélyezett növényvédő szer esetében, amely egyedüli hatóanyagként, illetve a 91/414/EGK irányelv I. mellékletébe legkésőbb 2011. május 31-ig felvett hatóanyagok egyikeként fenbutatin-oxidot tartalmaz, a 91/414/EGK irányelv VI. mellékletében előírt egységes elvekkel összhangban a tagállamoknak újból el kell végezniük a növényvédő szer értékelését az említett irányelv III. mellékletében foglalt követelményeknek megfelelő dosszié alapján, figyelembe véve az említett irányelv I. melléklete fenbutatin-oxidra vonatkozó bejegyzésének B. részét. Ezen értékelés alapján a tagállamok megállapítják, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   E megállapítást követően a tagállamok:

               a)

               fenbutatin-oxidot egyedüli hatóanyagként tartalmazó szer esetében szükség esetén legkésőbb 2015. május 31-ig módosítják vagy visszavonják az engedélyt; vagy

               b)

               fenbutatin-oxidot több hatóanyag egyikeként tartalmazó szer esetében szükség esetén 2015. május 31-ig – vagy a kérdéses anyago(ka)t a 91/414/EGK irányelv I. mellékletébe felvevő irányelv(ek)ben az ilyen módosításra, illetve visszavonásra meghatározott időpontig, amennyiben az a fent említett időponttól későbbre esik – módosítják vagy visszavonják az engedélyt.

         5. cikk
   Ez az irányelv 2011. június 1-jén lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2011. március 7-én.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 55., 2000.2.29., 25. o.

      (3)  HL L 224., 2002.8.21., 23. o.

      (4)  HL L 333., 2008.12.11., 11. o.

      (5)  HL L 15., 2008.1.18., 5. o.

      (6)  Európai Élelmiszerbiztonsági Hatóság: A fenbutatin-oxid hatóanyag esetében felmerülő kockázatok felméréséről szóló, peszticideket vizsgáló szakértői értékelésből levont következtetés (Conclusion on the peer review of the pesticide risk assessment of the active substance fenbutatin oxide). EFSA Journal 2010; 8(9):1711. [73 pp.]. doi:10.2903/j.efsa.2010.1711. Elérhető a következő internetcímen: www.efsa.europa.eu

      (7)  HL L 366., 1992.12.15., 10. o.

      MELLÉKLET
      A 91/414/EGK irányelv I. mellékletében található táblázat vége a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     Felvétel lejárata

                     Különös rendelkezések

                     „338

                     Fenbutatin-oxid
                     CAS-szám: 13356-08-6

                     CIPAC-szám: 359

                     bisz[trisz(2-metil-2-fenilpropil)tin]oxid

                     ≥ 970 g/kg
                     Szennyező anyagok:
                     bisz[hidroxibisz(2-metil-2-fenilpropil)tin]oxid (SD 31723): kevesebb, mint 3 g/kg

                     2011. június 1.

                     2021. május 31.

                     A.   RÉSZ
                     Felhasználása kizárólag üvegházban, atkaölő szerként engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottság által 2011. január 28-án véglegesített felülvizsgálati jelentésnek a fenbutatin-oxidra vonatkozó következtetéseit és különösen e jelentés I. és II. függelékét.
                     Ebben az átfogó értékelésben a tagállamoknak különös figyelmet kell fordítaniuk a következőkre:

                                 —

                                 szennyezőanyag-tartalom technikai specifikációja,

                                 —

                                 szermaradékszint az apró termésű paradicsomfajtákban (cseresznyeparadicsom),

                                 —

                                 a szerrel foglalkozók biztonsága. A felhasználás feltételei között szerepelnie kell a megfelelő egyéni védőfelszerelés használatának,

                                 —

                                 a vízi szervezetekre jelentett kockázat.

                           Az engedély feltételei között adott esetben kockázatcsökkentő intézkedéseknek is szerepelniük kell.
                     A tagállamok előírják a kockázatértékelés eredményeit megerősítő információk benyújtását az SD 31723szennyező anyagról, a legújabb tudományos ismeretek alapján. Az információnak az alábbiakat kell tartalmaznia:

                                 a)

                                 genotoxicitási hatás;

                                 b)

                                 ökotoxikológiai relevancia;

                                 c)

                                 spektrum, tárolási stabilitás és vizsgálati módszerek a formulációban.

                           Az érintett tagállamok gondoskodnak arról, hogy a kérelmező 2013. május 31-ig benyújtja a Bizottságnak ezeket a megerősítő információkat.”

         (1)  További részletek a hatóanyag azonosításáról és specifikációjáról a vizsgálati jelentésben találhatók.


title: A Bizottság 2004/112/EK irányelve (2004. december 13.) a veszélyes áruk közúti szállítása ellenőrzésének egységes eljárásáról szóló 95/50/EK tanácsi irányelv műszaki fejlődéshez történő hozzáigazításárólEGT vonatkozású szöveg

text:
               14.12.2004

               HU

               Az Európai Unió Hivatalos Lapja

               L 367/23

         A BIZOTTSÁG 2004/112/EK IRÁNYELVE
   (2004. december 13.)
   a veszélyes áruk közúti szállítása ellenőrzésének egységes eljárásáról szóló 95/50/EK tanácsi irányelv műszaki fejlődéshez történő hozzáigazításáról
   (EGT vonatkozású szöveg)
   AZ EURÓPAI KÖZÖSSÉGEK TANÁCSA,
   tekintettel az Európai Közösséget létrehozó szerződésre,
   tekintettel a veszélyes áruk közúti szállítása ellenőrzésének egységes eljárásáról szóló, 1995. október 6-i 95/50/EK tanácsi irányelvre (1) és különösen annak 9a. cikkére,
   mivel:

               (1)

               A veszélyes áruk közúti szállítására vonatkozó tagállami jogszabályok közelítéséről szóló, 1994. november 21-i 94/55/EK tanácsi irányelv (2) egységes szabályokat állapított meg a veszélyes áruk szállítására a Közösségben.

               (2)

               A 95/50/EK tanácsi irányelv mellékletei kapcsolódnak a 94/55/EK irányelv mellékleteihez. A 94/55/EK irányelv mellékleteinek hozzáigazítása a tudományos és technikai fejlődéshez hatást gyakorolhat a 95/50/EK irányelv mellékleteire.

               (3)

               Ahhoz, hogy figyelembe lehessen venni a veszélyes áruk közúti szállítására vonatkozó tagállami jogszabályok közelítéséről szóló 94/55/EK tanácsi irányelvnek a műszaki fejlődéshez történő negyedik hozzáigazításáról szóló, 2003. április 7-i 2003/28/EK bizottsági irányelvet, a 95/50/EK irányelv mellékleteit módosítani kell.

               (4)

               Az ezen irányelv által előírt intézkedések összhangban vannak a 94/55/EK irányelv által felállított veszélyes áruk szállításával foglalkozó bizottság véleményével,

         ELFOGADTA EZT AZ IRÁNYELVET:
   1. cikk
   A 95/50/EK irányelv a következőképpen módosul:
   Az I., II. és III. mellékletet ezen irányelv I., II. és III. melléklete váltja föl.
   2. cikk
   (1)   A Tagállamok legkésőbb egy éven belül hatályba léptetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az azok és ezen irányelv közötti megfelelést bemutató táblázatot haladéktalanul közlik a Bizottsággal.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2004. december 13-án.

            a Bizottság részéről

         Jacques BARROT

            a Bizottság tagja

      (1)  HL L 249., 1995.10.17., 35. o. A legutóbb a 2001/26/EK európai parlamenti és tanácsi irányelvvel (HL L 168., 2001.6.23., 23. o.) módosított irányelv.

      (2)  HL L 319., 1994.12.12., 7. o. A legutóbb a 2003/28/EK bizottsági irányelvvel (HL L 90., 2003.4.8., 45. o.) módosított irányelv.
   I. MELLÉKLET

   II. MELLÉKLET
   SZABÁLYTALANSÁGOK
   Ezen irányelv értelmezésében a következő nem kimerítő jegyzék ad három veszélyességi kategóriába sorolva útmutatást arra vonatkozóan, hogy mi tekintendő szabálytalanságnak (az I. kategória a legsúlyosabb).
   A megfelelő veszélyességi kategória meghatározásakor számításba kell venni az adott körülményeket, és a besorolást a közúti ellenőrzést végző hatóság/ellenőr belátására kell bízni.
   A veszélyességi kategóriákban nem szereplő mulasztásokat a kategóriák leírása szerint kell besorolni.
   Abban az esetben, ha több súlyos szabálytalanság áll fenn a szállítóegységnél, akkor csak a legsúlyosabb veszélyességi kategória (amint azt ezen irányelv I. mellékletének 39. rovata jelzi) alkalmazandó a jelentéshez (Ezen irányelv III. melléklete).
   1.   I. veszélyességi kategória
   Ahol az ADR-rendelkezések betartásának elmulasztása halál, személyi sérülés vagy jelentős környezetkárosodás magas fokú kockázatát idézi elő, az ilyen mulasztás általában azonnali megfelelő helyesbítő intézkedésekhez vezet, mint például a jármű mozdulatlanságra kárhoztatásához.
   A mulasztások a következők:

               1.

               A szállított veszélyes áruk szállítása tilos.

               2.

               Veszélyes anyagok szivárgása.

               3.

               Tiltott módon vagy nem megfelelő szállítóeszközzel történő szállítás.

               4.

               Ömlesztett fuvarozás olyan konténerben, amely szerkezetileg erre nem alkalmas.

               5.

               Fuvarozás megfelelő jóváhagyási bizonyítvánnyal nem rendelkező járművön.

               6.

               A jármű már nem felel meg a jóváhagyáshoz szükséges szintnek és azonnali veszélyt jelent (ha nem, akkor a II. veszélyességi kategóriába sorolandó).

               7.

               Nem jóváhagyott csomagolást használnak.

               8.

               A csomagolás nem felel meg a vonatkozó csomagolási előírásnak.

               9.

               Az együvé rakás különleges rendelkezéseit nem tartották be.

               10.

               A rakomány rögzítésének szabályait nem tartották be.

               11.

               A küldeménydarabok együvé rakásának szabályait nem tartották be.

               12.

               A küldeménydarabok vagy tartályok megengedhető feltöltöttségi fokát nem tartották be.

               13.

               A szállítóegységenkénti mennyiségi korlátozó rendelkezéseket nem tartották be.

               14.

               Veszélyes áruk fuvarozása jelenlétük mindennemű jelzése nélkül (pl. okmányok, a küldeménydarabok jelölése vagy bárcázása, a járművön elhelyezett figyelemfelhívás és jelzés stb.).

               15.

               Fuvarozás a járművön lévő mindennemű figyelemfelhívás és jelzés nélkül.

               16.

               Hiányzanak a szállított anyagra vonatkozó információk, amelyek lehetővé teszik az I. veszélyességi kategóriájú szabálysértés megállapítását (pl. UN-szám, megfelelő szállítmány név, csomagoló neve...).

               17.

               A gépjárművezető nem rendelkezik érvényes oktatási bizonyítvánnyal.

               18.

               Tüzet vagy nyílt lángot használnak.

               19.

               A dohányzási tilalmat nem tartják be.

         2.   II. veszélyességi kategória
   Ahol az ADR-rendelkezések betartásának elmulasztása személyi sérülés vagy környezetkárosodás veszélyét idézi elő, az ilyen mulasztás általában azonnali megfelelő helyesbítő intézkedésekhez vezet, mint például az ellenőrzés helyén történő kiigazításhoz, ha ez lehetséges és megfelelő, de legkésőbb a folyó szállítmány befejezésekor.
   A mulasztások a következők:

               1.

               A szállítóegységhez egynél több pótkocsi/félpótkocsi tartozik.

               2.

               A jármű már nem felel meg a jóváhagyás követelményeinek, de nem jelent azonnali veszélyt.

               3.

               A jármű nem viszi magával a kívánalom szerinti működőképes tűzoltó készülékeket; a tűzoltó készüléket még akkor is működőképesnek lehet tekinteni, ha az előírt plomba és/vagy a lejárat ideje hiányzik, azonban ez nem vonatkozik arra az esetre, ha a tűzoltó készülék szemmel láthatóan nem működőképes, pl. a nyomásmérő 0-t mutat.

               4.

               A jármű nem viszi magával az ADR-ben vagy az írásos utasításokban megkövetelt felszerelést.

               5.

               A csomagolás, az IBC-k vagy a nagy csomagolóeszköz próbáinak és ellenőrzésének időpontját és használati időtartamát nem tartották be.

               6.

               Sérült csomagolású küldeménydarabokat, IBC-ket vagy nagy csomagolóeszközöket vagy sérült tisztátalan üres csomagolásokat szállítanak.

               7.

               Csomagolt árukat olyan konténerben szállítanak, amely erre szerkezetileg nem alkalmas.

               8.

               A tartályokat/tartálykonténereket (az üreseket és tisztátalanokat is beleértve) nem zárták le megfelelően.

               9.

               Kombinált csomagolás fuvarozása olyan külső csomagolással, amely nincs megfelelően lezárva.

               10.

               Helytelen bárcázás, jelölés vagy figyelemfelhívás.

               11.

               Nincsenek az ADR-nek megfelelő írásos utasítások, vagy az írásos utasítások nem a szállított árura vonatkoznak.

               12.

               A jármű nincs megfelelő felügyelet alatt, vagy nem megfelelően parkol.

         3.   III. veszélyességi kategória
   Ahol a vonatkozó rendelkezések betartásának elmulasztása alacsony kockázati fokú személyi sérülés vagy környezetkárosodás veszélyét idézi elő, és ahol a közúton nem kell foganatosítani a megfelelő helyesbítő intézkedéseket, hanem később is foglalkozni lehet velük a vállalkozásnál.
   A mulasztások a következők:

               1.

               A figyelemfelhívó hirdetmények vagy bárcák mérete vagy a betűk, számok jelképek mérete nem felel meg az előírásoknak.

               2.

               A szállítási dokumentációban nem található más információ, csak az I. veszélyességi kategória (16) bekezdése szerinti.

               3.

               Az oktatási bizonyítvány nincs a járművön, de bizonyíték van rá, hogy a járművezető rendelkezik vele.

         III. MELLÉKLET
   A BIZOTTSÁGNAK BENYÚJTANDÓ JELENTÉS MINTÁJA A SZABÁLYTALANSÁGOKRÓL ÉS A BÜNTETÉSEKRŐL


title: A Bizottság 93/61/EGK irányelve (1993. július 2.) a 92/33/EGK tanácsi irányelv értelmében a vetőmagokon kívüli zöldségszaporító és palántázóanyagokra vonatkozó feltételek jegyzékének meghatározásáról

text:
Fontos jogi nyilatkozat

|

31993L0061

Hivatalos Lap L 250 , 07/10/1993 o. 0019 - 0028 finn különkiadás fejezet 3 kötet 52 o. 0248  svéd különkiadás fejezet 3 kötet 52 o. 0248

		A Bizottság 93/61/EGK irányelve(1993. július 2.)a 92/33/EGK tanácsi irányelv értelmében a vetőmagokon kívüli zöldségszaporító és palántázóanyagokra vonatkozó feltételek jegyzékének meghatározásárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a vetőmagokon kívüli zöldségszaporító és palántázóanyagok forgalmazásáról szóló, 1992. április 28-i 92/33/EGK tanácsi irányelvre [1] és különösen annak 4. cikkére,mivel ezen irányelv rendelkezéseinek alkalmazása során célszerű figyelembe venni a különböző anyagok termési ciklusait;mivel az ezen irányelvben megállapított feltételeket ebben a szakaszban minimális elfogadható előírásnak kell tekinteni, figyelembe véve a Közösségen belüli jelenlegi termelési feltételeket; mivel e feltételek fokozatosan kerülnek kidolgozásra és finomításra annak érdekében, hogy végül magas minőségi színvonalat lehessen elérni;mivel az ezen irányelvben meghatározott intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,ELFOGADTA EZT AZ IRÁNYELVET:1. cikk(1) Ez az irányelv létrehozza a 92/33/EGK irányelv 4. cikkében meghatározott jegyzéket, valamint követelményeket határoz meg az említett irányelv 11. cikkében meghatározott címkézéssel kapcsolatban.(2) A jegyzék a 92/33/EGK irányelv II. mellékletében említett valamennyi nemzetséghez és fajhoz tartozó termesztett zöldségre és szaporítóanyagra (köztük az oltóalanyokra), valamint az azokból származó palántázóanyagra, továbbá az említett irányelv 4. cikkében említett egyéb nemzetségek és fajok oltóalanyaira (a továbbiakban: "anyag") alkalmazandó, függetlenül az alkalmazott szaporítási eljárástól.(3) Ezen irányelv intézkedéseit fokozatosan kell alkalmazni, figyelembe véve a (2) bekezdésben említett anyag termési ciklusait.2. cikkAz anyagnak adott esetben meg kell felelnie a 77/93/EGK tanácsi irányelvben [2] meghatározott vonatkozó növény-egészségügyi feltételeknek.3. cikk(1) A 2. cikk rendelkezéseinek sérelme nélkül az anyagnak legalább a szemrevételezés során alapvetően mentesnek kell lennie mindenfajta, a minőséget rontó károsító szervezettől és betegségtől, illetve az azokra utaló bármely olyan jeltől vagy tünettől, amelyek csökkentik a szaporító-, illetve a palántázóanyag használati értékét, és különösen mentesnek kell lennie a mellékletben az adott nemzetségnél vagy fajnál felsorolt szervezetektől és betegségektől.(2) Bármely olyan anyagot, amely a növény növekedési szakaszában az (1) bekezdésben említett károsító szervezetek vagy betegségek látható jeleit vagy tüneteit mutatja, azok megjelenésekor azonnal megfelelően kezelni kell, illetve szükség esetén el kell távolítani.(3) A mogyoróhagyma és a fokhagyma hagymái esetében az alábbi követelményeknek szintén teljesülniük kell: a szaporítóanyagnak közvetlenül olyan anyagból kell származnia, amelyet a növekedési szakaszban ellenőriztek, és az (1) bekezdésben említett, különösen az irányelv mellékletében felsorolt valamennyi károsító szervezettől és betegségtől, valamint azok jeleitől vagy tüneteitől alapvetően mentesnek találtak.4. cikkAz anyagnak az adott nemzetséghez vagy fajhoz képest megfelelő azonossággal és tisztasággal kell rendelkeznie, ezen kívül fajtaazonosság és fajtatisztaság szempontjából is megfelelőnek kell lennie.5. cikk(1) Az anyagnak alapvetően mentesnek kell lennie minden olyan fogyatékosságtól, amely minőségét szaporító- vagy palántázóanyagként vélhetően rontaná.(2) Az anyagnak zöldségszaporító- és palántázóanyagként történő felhasználása szempontjából kielégítő életképességgel és nagysággal kell rendelkeznie. Ezen felül biztosítani kell a gyökér, a törzs és a levelek megfelelő egyensúlyát is.6. cikk(1) A 92/33/EGK irányelv 11. cikkében említett szállítói okmány korábban fel nem használt, alkalmas anyagból készül, és azt a Közösség legalább egy hivatalos nyelvén nyomtatták. Az okmányban az alábbi adatok szerepelnek:i. az "EGK minőség" feltüntetése;ii. az EGK tagállam kódja;iii. az illetékes hivatalos szerv neve, illetve a szerv megkülönböztető kódja;iv. regisztrációs vagy akkreditációs szám;v. a szállító neve;vi. egyedi sorozatszám, a kibocsátás hetének száma, illetve tételszám;vii. a szállítói okmány kiállításának dátuma;viii. közvetlenül a 70/458/EGK irányelvnek [3] megfelelően forgalmazott vetőmagokból nevelt palánták esetében a vetőmagtétel referenciaszáma; másik megoldásként ezt a referenciaszámot kérésre az illetékes hivatalos szerv rendelkezésére kell bocsátani;ix. a köznapi elnevezés, illetve abban az esetben, ha az anyaghoz a 92/105/EGK bizottsági irányelvnek [4] megfelelően növényútlevelet mellékelnek, a növénytani megnevezés;x. a fajta megnevezése; oltóalany esetében a fajta megnevezése, illetve megjelölése;xi. a mennyiség;xii. a 92/33/EGK irányelv 16. cikkének (2) bekezdése szerinti harmadik országból származó behozatal esetében a betakarítás helye szerinti ország neve.(2) Abban az esetben, ha az anyaghoz a 92/105/EGK bizottsági irányelvnek megfelelően növényútlevelet mellékelnek, amennyiben a szállító így kívánja, ez képezheti az (1) bekezdésben említett szállítói okmányt. Mindazonáltal az "EGK minőség" megjelölésnek, a 92/33/EGK irányelv szerinti illetékes hivatalos szerv megnevezésének, valamint a fajta megnevezésére való utalásnak szerepelnie kell az igazoláson. A 92/33/EGK irányelv 16. cikkének (2) bekezdése szerinti harmadik országból származó behozatal esetében a betakarítás helye szerinti ország nevét is fel kell tüntetni. Ez az információ szerepelhet a növényútlevélen, de attól világosan el kell különülnie.7. cikk(1) A tagállamok legkésőbb 1993. december 31-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.8. cikkEnnek az irányelvnek a tagállamok a címzettjei.Kelt Brüsszelben, 1993. július 2-án.a Bizottság részérőlRené Steichena Bizottság tagja[1] HL L 157., 1992.6.10., 1. o.[2] HL L 26., 1977.1.31., 20. o.[3] HL L 225., 1970.10.12., 7. o.[4] HL L 4., 1993.1.8., 22. o.--------------------------------------------------MELLÉKLETNemzetség vagy faj | Károsító szervezetek vagy betegségek |–Allium ascalonicum | Rovarok, atkák és fonálférgek fejlődésük valamennyi stádiumában Delia spp.Ditylenchus dipsaciThysanoptera, de különösen a Thrips tabaci |Gombák Botrytis spp.Peronospora destructorSclerotium cepivorum |Vírusok és vírusszerű szervezetek Mind, de különösen az Onion yellow dwarf vírus |–Allium cepa | Rovarok, atkák és fonálférgek fejlődésük valamennyi stádiumában Delia spp.Ditylenchus dipsaciMeloidogyne spp.Thysanoptera, de különösen a Thrips tabaci |Baktériumok Pseudomonas spp. |Gombák Botrytis spp.Fusarium oxysporum f. sp. cepaePeronospora destructorSclerotium cepivorum |Vírusok és vírusszerű szervezetek Mind, de különösen az Onion yellow dwarf vírus |–Allium fistulosum | Rovarok, atkák és fonálférgek fejlődésük valamennyi stádiumában Delia spp.Ditylenchus dipsaciThysanoptera, de különösen a Thrips tabaci |Gombák Sclerotium cepivorum |Vírusok és vírusszerű szervezetek Mind |–Allium porrum | Rovarok, atkák és fonálférgek fejlődésük valamennyi stádiumában Delia spp.Ditylenchus dipsaciThysanoptera |Baktériumok Pseudomonas spp. |Gombák Alternaria porriFusarium culmorumPhytophthora porriSelerotium cepivorum |Vírusok és vírusszerű szervezetek Mind, de különösen a Leek yellow stripe vírus |–Allium sativum | Rovarok, atkák és fonálférgek fejlődésük valamennyi stádiumában Aceria tulipaeDelia spp.Ditylenchus dipsaciThysanoptera |Baktériumok Pseudomonas fluorenscens |Gombák Sclerotium cepivorum |Vírusok és vírusszerű szervezetek Mind, de különösen az Onion yellow dwarf vírus |–Apium graveolens | Rovarok, atkák és fonálférgek fejlődésük valamennyi stádiumában Acidia heracleiLygus spp.Psila rosaeThysanoptera, de különösen a Frankliniella occidentalis és a Thrips tabaci |Baktériumok Erwinia carotovora subsp. carotovoraPseudomonas syringae pv. apii |Gombák Fusarium oxysporum f. sp. apiiPhoma apiicolaPythium spp.Sclerotinia sclerotiorumSeptoria apiicola |Vírusok és vírusszerű szervezetek Mind, de különösen a Celery mosaic vírus és a Cucumber mosaic vírus |–Asparagus officinalis | Rovarok, atkák és fonálférgek fejlődésük valamennyi stádiumában Brachyorynella asparagiHypopta caestrumPlatyparea poecyloptera |Gombák Fusarium spp.Rhizoctonia violacea |Vírusok és vírusszerű szervezetek Mind |–Beta vulgaris | Rovarok, atkák és fonálférgek fejlődésük valamennyi stádiumában Pegomyia betae |Gombák Phoma betae |Vírusok és vírusszerű szervezetek Mind, de különösen a Beet necrotic yellow vein vírus |–Brassica oleracea | Rovarok, atkák és fonálférgek fejlődésük valamennyi stádiumában AleyrodidaeAphididaeHeterodera spp.Lepidoptera, de különösen a Pieris brassicaeThysanoptera, de különösen a Frankliniella occidentalis |Baktériumok Pseudomonas syringae pv. maculicolaXanthomonas campestris pv. campestris |Gombák Alternaria brassicaeMycosphaerella spp.Phoma lingamPlasmodiophora brassicaePythium spp.Rhizoctonia solani |Vírusok és vírusszerű szervezetek Mind, de különösen a Cauliflower mosaic vírus, a toszpovírusok és a Turnip mosaic vírus |–Brassica pekinensis | Rovarok, atkák és fonálférgek fejlődésük valamennyi stádiumában AphididaeLepidoptera, de különösen a Pieris brassicae |Baktériumok Erwinia carotovoraXanthomonas campestris pv. campestris |Gombák Alternaria brassicaeBotrytis cinereaMycosphaerella spp.Phoma lingamPlasmodiophora brassicaeSclerotinia spp. |Vírusok és vírusszerű szervezetek Mind, de különösen a toszpovírusok |–Capsicum annuum | Rovarok, atkák és fonálférgek fejlődésük valamennyi stádiumában AleyrodidaeLeptinotarsa decemlineataOstrinia nubilalisPhthorimaea operculellaTetranychidaeThysanoptera, de különösen a Frankliniella occidentalis |Gombák Leveillula tauricaPyrenochaeta lycopersiciPythium spp.Phytophthora capsiciVerticillium albo atrumVerticillium dahliae |Vírusok és vírusszerű szervezetek Mind, de különösen a Cucumber mosaic vírus, a Tomato mosaic vírus, a pepper mild mottle vírus és a Tobacco mosaic vírus. |–Cichorium endivia | Rovarok, atkák és fonálférgek fejlődésük valamennyi stádiumában AphididaeThysanoptera, de különösen a Frankliniella occidentalis |Gombák Botrytis cinereaErysiphe cichoriacearumSclerotinia spp. |Vírusok és vírusszerű szervezetek Mind, de különösen a Beet western yellow vírus és a Lettuce mosaic vírusa |–Cichorium intybus | Rovarok, atkák és fonálférgek fejlődésük valamennyi stádiumában AphididaeNapomyza cichoriiApion assimile |Baktériumok Erwinia carotovoraErwinia chrysanthemiPseudomonas marginalis |Gombák Phoma exiguaPhytophthora erythrosepticaPythium spp.Sclerothinia sclerotiorum |–Citrullus lanatus | Rovarok, atkák és fonálférgek fejlődésük valamennyi stádiumában AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, de különösen a Frankliniella occidentalis |Gombák Colletotrichum lagenarium |Vírusok és vírusszerű szervezetek Mind, de különösen a Watermelon mosaic vírus 2 |–Cucumis melo | Rovarok, atkák és fonálférgek fejlődésük valamennyi stádiumában AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, de különösen a Frankliniella occidentalis |Baktériumok Pseudomonas synringae pv. lachrymans |Gombák Colletotrichum lagenariumFusarium spp.Pythium spp.Sphaerotheca fuligineaVerticillium spp. |Vírusok és vírusszerű szervezetek Mind, de különösen a Cucumber green mottle vírus, a Cucumber mosaic vírus és a Squash mosaic vírus |–Cucumis sativus | Rovarok, atkák és fonálférgek fejlődésük valamennyi stádiumában AleyrodidaeAphididaeDelia platuraMeloidogyne spp.Polyphagotarsonemus latusTetranychus spp.Thysanoptera, de különösen a Frankliniella occidentalis |Baktériumok Pseudomonas synringae pv. lachrymans |Gombák Fusarium spp.Phytophthora spp.Pseudoperonospora cubensisPythium spp.Rhyzoctonia spp.Sphaerotheca fuligineaVerticillium spp. |Vírusok és vírusszerű szervezetek Mind |–Cucurbita maxima | Rovarok, atkák és fonálférgek fejlődésük valamennyi stádiumában AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, de különösen a Frankliniella occidentalis |Vírusok és vírusszerű szervezetek Mind |–Cucurbita pepo | Rovarok, atkák és fonálférgek fejlődésük valamennyi stádiumában AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, de különösen a Frankliniella occidentalis |Baktériumok Pseudomonas syringae pv. lachrymans |Gombák Fusarium spp.Sphaerotheca fuligineaVerticillium spp. |Vírusok és vírusszerű szervezetek Mind, de különösen a Cucumber mosaic vírus, a Squash mosaic vírus, a Zucchini yellow mosaic vírus és a toszpovírusok |–Cynara cardunculus és Cynara scolymus | Rovarok, atkák és fonálférgek fejlődésük valamennyi stádiumában AleyrodidaeAphididaeThysanoptera |Gombák Bremia lactucaeLeveillula taurica f. sp. cynaraPythium spp.Rhizoctonia solaniSclerotium rolfsiiSclerotinia sclerotiorumVerticillium dahliae |Vírusok és vírusszerű szervezetek Mind |–Foeniculum vulgare | Rovarok, atkák és fonálférgek fejlődésük valamennyi stádiumában AleyrodidaeAphididaeThysanoptera |Baktériumok Erwinia carotovora subsp. carotovoraPseudomonas marginalis pv. marginalis |Gombák Cercospora foeniculiPhytophthora syringaeSclerotinia spp. |Vírusok és vírusszerű szervezetek Celery mosaic vírus |–Lactuca sativa | Rovarok, atkák és fonálférgek fejlődésük valamennyi stádiumában AphididaeMeloidogyne spp.Thysanoptera, de különösen a Frankliniella occidentalis |Gombák Botrytis cinereaBremia lactucaePythium spp. |Vírusok és vírusszerű szervezetek Mind, de különösen a Lettuce big vein vírus, Lettuce mosaic vírus és Lettuce ring necrosis vírus |–Lycopersicon lycopersicum | Rovarok, atkák és fonálférgek fejlődésük valamennyi stádiumában AphididaeAleyrodidaeHauptidia maroccanaMeloidogyne spp.Tetranychus spp.Thysanoptera, de különösen a Frankliniella occidentalisVasates lycopersici |Baktériumok Pseudomonas synringae pv. tomato |Gombák Alternaria solaniCladosporium fulvumColletotrichum coccoidesDidymella lycopersiciFusarium oxysporumLeveillula tauricaPhytophthora nicotianaePyrenochaeta lycopersiciPythium spp.Rhizoctonia solaniSclerotinia sclerotiorumVerticillium spp. |Vírusok és vírusszerű szervezetek Mind, de különösen a Cucumber mosaic vírus, a Potato X vírus, a Potato Y vírus, a Tobacco mosaic vírus, a Tomato mosaic vírus és a Tomato yellow leaf curl vírus |–Rheum spp. | Baktériumok Agrobacterium tumefaciensErwinia rhapontici |Gombák Armillariella melleaVerticillium spp. |Vírusok és vírusszerű szervezetek Mind, de különösen az Arabis mosaik vírus és a Turnip mosaic vírus |–Solanum melongena | Rovarok, atkák és fonálférgek fejlődésük valamennyi stádiumában AleyrodidaeAphididaeHemitarsonemus latusLeptinotarsa decemlineataMeloidogyne spp.TetranychidaeThysanoptera, de különösen a Frankliniella occidentalis |Gombák Fusarium spp.Leveillula taurica f. sp. cynaraRhizoctonia solaniPythium spp.Sclerotinia sclerotiorumVerticillium spp. |Vírusok és vírusszerű szervezetek Mind, de különösen a Cucumber mosaic vírus, az Eggplant mosaic vírus, a Potato Y vírus és Tobacco mosaic vírus |--------------------------------------------------


title: A Bizottság 2007/31/EK Irányelve ( 2007. május 31. ) a 91/414/EGK tanácsi irányelvnek a fosztiazát hatóanyag felhasználásának kiterjesztésére vonatkozó módosításáról (EGT vonatkozású szöveg)

text:
               1.6.2007

               HU

               Az Európai Unió Hivatalos Lapja

               L 140/44

      A BIZOTTSÁG 2007/31/EK IRÁNYELVE

   (2007. május 31.)
   a 91/414/EGK tanácsi irányelvnek a fosztiazát hatóanyag felhasználásának kiterjesztésére vonatkozó módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdése második albekezdésének második francia bekezdésére,
   mivel:

               (1)

               A 2003/84/EK bizottsági irányelv (2) hatóanyagként felvette a fosztiazátot a 91/414/EGK irányelv I. mellékletébe.

               (2)

               A fosztiazát felvételére irányuló kérelem benyújtásakor a hatóanyag előállítója, az ISK Biosciences Europe S.A. a fonálférgek elleni védekezésre vonatkozó felhasználásról szóló adatokat bocsátott rendelkezésre, amelyek alátámasztották azt az általános következtetést, hogy a fosztiazáttartalmú növényvédő szerek várhatóan meg fognak felelni a 91/414/EGK irányelv 5. cikke (1) bekezdése a) és b) pontjában meghatározott biztonsági követelményeknek. Ezért a fosztiazátot felvették az említett irányelv I. mellékletébe, azzal a különleges feltétellel, hogy a tagállamok csak fonálféregölő szerként való használatát engedélyezhetik.

               (3)

               Az egyes mezőgazdasági felhasználásokban a fonálférgek elleni védekezés mellett a bejelentő most a rovarok elleni védekezés tekintetében kérelmezi az említett különleges rendelkezések módosítását. A felhasználás kiterjesztése iránti kérelem alátámasztása érdekében a bejelentő további információkat bocsátott rendelkezésre.

               (4)

               Hollandia és az Egyesült Királyság értékelte a vállalat által benyújtott információkat és adatokat. 2006 májusában, illetve novemberében tájékoztatták a Bizottságot annak megállapításáról, hogy a felhasználás kért kiterjesztése nem jelent kockázatot azokon a kockázatokon túl, amelyeket már figyelembe vettek, amikor a fosztiazátot felvették a 91/414/EGK irányelv I. mellékletébe, illetve amelyek a Bizottság által erről az anyagról készített vizsgálati jelentésében szerepelnek. Ez különösen érvényes ebben az esetben, mert a kiterjesztés kizárólag azokra a szervezetekre vonatkozik, amelyek ellen a védekezés irányul, nem pedig a 91/414/EGK irányelv I. mellékletének különleges rendelkezéseiben meghatározott alkalmazási paraméterekre.

               (5)

               Ezért indokolt a fosztiazátra vonatkozó különleges rendelkezések módosítása.

               (6)

               Ezért helyénvaló a 91/414/EGK irányelv ennek megfelelő módosítása.

               (7)

               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete az ezen irányelv mellékletében meghatározottak szerint módosul.
   2. cikk
   A tagállamok legkésőbb 2007. szeptember 1-jéig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Haladéktalanul közlik a Bizottsággal e rendelkezések szövegét, valamint a rendelkezések és az ezen irányelv közötti megfelelési táblázatot.
   Ezeket a rendelkezéseket 2007. szeptember 2-től kell alkalmazni.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2007. május 31-én.

            a Bizottság részéről

         Markos KYPRIANOU

            a Bizottság tagja

      (1)  HL L 230., 1991.8.19., 1. o. A legutóbb a 2007/25/EK bizottsági irányelvvel (HL L 106., 2007.4.24., 34. o.) módosított irányelv.

      (2)  HL L 247., 2003.9.30., 20. o. A legutóbb a 2004/64/EK irányelvvel (HL L 125., 2004.4.28., 42. o.) módosított irányelv.

      MELLÉKLET
      A 91/414/EGK irányelv I. mellékletének 69. sora helyébe a következő szöveg lép:

                     „69

                     Fosztiazát
                     CAS-szám: 98886-44-3
                     CIPAC-szám: 585

                     (RS)-S-szek-butil-O-etil 2-oxo-1,3-tiazolidin-3-ilfoszfonotioát

                     930 g/kg

                     2004. január 1.

                     2013. december 31.

                     Kizárólag a rovarölő vagy fonálféregölő szerként való használat engedélyezett.
                     A VI. mellékletben meghatározott egységes elvek érvényesítése érdekében figyelembe kell venni a fosztiazátról szóló, az Élelmiszerlánc- és Állat-egészségügyi Állandó Bizottság által 2003. július 4-én véglegesített felülvizsgálati jelentésnek a következtetéseit, különös tekintettel az I. és II. függelékben foglaltakra. Az átfogó értékelés során a tagállamoknak

                                 —

                                 különös figyelmet kell fordítaniuk a talajvíz védelmére, amennyiben a hatóanyagot érzékeny talaj- és/vagy éghajlati adottságú területeken alkalmazzák,

                                 —

                                 különös figyelmet kell fordítaniuk a madarak és vadon élő emlősök védelmére, elsősorban akkor, ha a hatóanyagot a párzási időszakban alkalmazzák,

                                 —

                                 különös figyelmet kell fordítaniuk a nem célzott talajlakó szervezetek védelmére.

                           Adott esetben kockázatcsökkentő intézkedéseket kell alkalmazni. A kistestű madarakat érintő esetleges kockázat csökkentése érdekében a termék engedélyezésekor elő kell írni, hogy a granulátumok nagymértékben épüljenek be a talajba.
                     A tagállamok a 13. cikk (5) bekezdésével összhangban tájékoztatják a Bizottságot a kereskedelmi forgalomba hozatalra gyártott technikai anyag specifikációjáról.”